CELEX: 32020R1666
Language: mt
Date: 2020-11-10 00:00:00
Title: Regolament tal-Kummissjoni (UE) 2020/1666 tal-10 ta’ Novembru 2020 li jemenda r-Regolament (KE) Nru 2003/2003 tal-Parlament Ewropew u tal-Kunsill dwar il-fertilizzanti bil-għan li jiġi inkluż tip ġdid ta’ fertilizzanti tal-KE fl-Anness I (Test b’rilevanza għaż-ŻEE)

11.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 377/3
               
            
         REGOLAMENT TAL-KUMMISSJONI (UE) 2020/1666
         tal-10 ta’ Novembru 2020
         li jemenda r-Regolament (KE) Nru 2003/2003 tal-Parlament Ewropew u tal-Kunsill dwar il-fertilizzanti bil-għan li jiġi inkluż tip ġdid ta’ fertilizzanti tal-KE fl-Anness I
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 2003/2003 tal-Parlament Ewropew u tal-Kunsill tat-13 ta’ Ottubru 2003 dwar il-fertilizzanti (1), b’mod partikolari l-Artikolu 31(1) tiegħu,
         Billi:
         
                     (1)
                  
                  
                     Manifattur tal-kelat tal-kalċju tal-aċidu imminodisuċċiniku (“Ca-IDHA”) ressaq talba permezz tal-awtoritajiet Pollakki lill-Kummissjoni biex tinżied entrata ġdida għall-kelat tal-kalċju tal-aċidu imminodisuċċiniku (Ca-IDHA) fl-Anness I tar-Regolament (KE) Nru 2003/2003. Il-kelat tal-kalċju tal-aċidu imminodisuċċiniku ġie żviluppat b’risposta għal talbiet mis-settur ortikulturali biex jiġu żviluppati alternattivi għas-sorsi eżistenti tal-kalċju, li jistgħu jwasslu, taħt ċerti kundizzjonijiet ta’ użu, għal danni lill-weraq wara li jiġu applikati fuqhom.
                  
               
                     (2)
                  
                  
                     Il-kelat tal-kalċju tal-aċidu imminodisuċċiniku jissodisfa r-rekwiżiti stabbiliti fl-Artikolu 14 tar-Regolament (KE) Nru 2003/2003. Għalhekk jenħtieġ li jiġi inkluż fil-lista tat-tipi ta’ fertilizzanti tal-KE fl-Anness I ta’ dak ir-Regolament.
                  
               
                     (3)
                  
                  
                     Għalhekk jenħtieġ li r-Regolament (KE) Nru 2003/2003 jiġi emendat kif skont dan.
                  
               
                     (4)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat stabbilit bl-Artikolu 32 tar-Regolament (KE) Nru 2003/2003,
                  
               ADOTTAT DAN IR-REGOLAMENT:
         
            Artikolu 1
            L-Anness I tar-Regolament (KE) Nru 2003/2003 huwa emendat f’konformità mal-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-10 ta’ Novembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 304, 21.11.2003, p. 1.
      
      
         
            ANNESS
            Fit-Tabella D tal-Anness I tar-Regolament (KE) Nru 2003/2003, tiddaħħal ir-ringiela 2.3 li ġejja:
            
               
                           “2.3
                        
                        
                           kelat tal-kalċju tal-aċidu imminodisuċċiniku
                        
                        
                           Prodott akkwistat kimikament li jkun fih il-kelat tal-kalċju tal-aċidu imminodisuċċiniku bħala ingredjent essenzjali, mingħajr iż-żieda ta’ nutrijenti organiċi ta’ oriġini mill-annimali jew veġetali
                        
                        
                           9 % CaO
                           Kalċju espress bħala CaO, kelat bl-aċidu imminodisuċċiniku (IDHA) li jinħall fl-ilma.
                        
                        
                            
                        
                        
                           Kalċju espress bħala CaO, kelat bl-aċidu imminodisuċċiniku (IDHA) li jinħall fl-ilma.”